Document ID: 31998R2559

31998R2559
L 320/27
SLUŽBENI LIST EUROPSKE UNIJE
27.11.1998.
UREDBA KOMISIJE (EZ) br. 2559/98
od 27. studenoga 1998.
o izmjeni Uredbe (EZ) br. 3199/93 o uzajamnom priznavanju postupaka za potpuno denaturiranje alkohola radi oslobođenja od trošarine
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 92/83/EEZ od 19. listopada 1992. o usklađivanju struktura trošarina na alkohol i alkoholnih pića (1), a posebno njezin članak 27. stavak 4.,
uzimajući u obzir Direktivu Vijeća 92/12/EEZ od 25. veljače 1992. o općim aranžmanima za proizvode koji podliježu trošarinama te o držanju i prometu tih proizvoda i njihovom praćenju (2), kako je zadnje izmijenjena Direktivom 96/99/EZ (3), a posebno njezin članak 24.,
uzimajući u obzir Uredbu Komisije (EZ) br. 3199/93 od 22. studenoga 1993. o uzajamnom priznavanju postupaka za potpuno denaturiranje alkohola radi oslobođenja od trošarine (4), kako je izmijenjena Uredbom (EZ) br. 2546/95 (5),
uzimajući u obzir mišljenje Odbora za trošarine,
budući da se člankom 27. stavkom 1. točkom (a) Direktive 92/83/EEZ zahtijeva od država članica oslobođenje trošarina potpuno denaturiranog alkohola u skladu sa zahtjevima bilo koje države članice, pod uvjetom da se o takvim zahtjevima uredno obavijesti i da ih se prihvati u skladu s uvjetima utvrđenim u stavku 3. i 4. tog članka;
budući da je Italija poslala obavijest o izmjeni denaturanta za koji je dobila dozvolu Uredbom (EZ) br. 3199/93,
DONIJELA JE OVU UREDBU:
Članak 1.
Stavak koji se odnosi na Italiju iz Priloga Uredbi (EZ) br. 3199/93 zamjenjuje se sljedećim:
„Italija
Etilni alkohol koji se denaturira mora sadržavati udio od najmanje 90 % etilnog alkohola bez vode. Na hektolitar bezvodnog etilnog alkohola dodati:
-
125 grama tiofena,
-
0,8 grama denatonij-benzoata,
-
3 grama CI Reactive Red 24, 25 % vodena otopina po težini,
-
2 litre metiletilketona.”
Članak 2.
Ova Uredba stupa na snagu na dan objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 27. studenoga 1998.

Labels: 7
2
17
18